Your Song

„Your Song“ – daina, kurią parašė britų atlikėjas Elton John, kartu su dainos tekstų autoriumi Bernie Taupin. Daina pasirodė antrajame Eltono Džono albume, pavadintame jo vardu – „Elton John“, išleistame 1970 m. Daina buvo išleista tų pačių metų spalį Amerikos Valstijose. Ji taip pat buvo B-pusė dainai „Take Me to the Pilot“, tačiau dėl savo populiarumo, pakeista į A-pusę, nors abi buvo daug kur grojamos. „Your Song“ sugebėjo pasiekti 8-ą vietą Amerikos Billboard pardavimų sąraše. Jungtinėje Karalystėje ji užkopė į 7-ą vietą. Kitose keliose šalyse irgi sugebėjo patekti į top dešimtukus. 

Pirmą kartą ši daina buvo išleista amerikiečių roko grupės „Three Dog Night“ 1970 m. kovą jų trečiajam studijiniam albumui „It Ain't Easy“. Jie neišleido dainos kaip singlo, kadangi norėjo, kad pats Eltonas, kaip tuo metu kylanti žvaigždė, įrašytų ir jį išleistų.

1998 m. „Your Song“ buvo įtraukta į Grammy šlovės muziejų. 2004 m. ši daina „Rolling Stone“ žurnalo 500 visų laikų geriausių dainų sąraše užėmė 137-ą vietą, įskaitant ir 2010 m. Šios dainos demo versija buvo įtraukta į Eltono dainų rinkinį „To Be Continued“ (1990 metais). Šias dainas perdainavo tokios garsios atlikėjos kaip Ellie Goulding bei Lady Gaga.

 Atlikėjų sąrašas 

 Elton John – pianinas, vokalas
 Paul Buckmaster – aranžavimas
 Frank Clark – akustinė gitara
 Gus Dudgeon – prodiusavimas
 Colin Green – gitaras
 Clive Hicks – 12-kos stygų gitara
 Barry Morgan – būgnai
 Dave Richmond – bosinė gitara

Kategorija:1970 singlai
Kategorija:1971 singlai
Kategorija:1992 singlai
Kategorija:2010 singlai
Kategorija:Elton John singlai